es eo eo es eo eo eo eo eo eo eo eo eo es es es es eo es es es es es en it eo es es es cs es it es es eo pl eo es
viernes, 12 de agosto de 2016
Hodiaŭ mi partoprenis diskuteton en la Fejsbuka grupo “Esperanto“ pri Ido. Mi decidis skribi artikoleton pri tiu afero en mia blogo.
Mi eklernis Esperanton antaŭ 13 aŭ 14 jaroj. Mi rapide ŝatis la lingvon  (pro sia facileco kaj logikeco ) kaj sian idealon ( baze homaranismo kaj paca internaciismo).
Post kelkaj jaroj mi ekkonis ke unufoje, antaŭ multaj jaroj ,  estis homo ( mi ne volas skribi sian nomon; fakte mi ne memoras sian nomon) kiu decidis krei “pli bonan version“  de Esperanto . Tiu homo, kune kun siaj helpantoj, kreis Idon. Ĉu mi devus plori aŭ ridi ? Ĉu inteligentaj homoj aŭ stultuloj ? Mi ne respondos tiun demandon...
Ĉar mi , kaj multaj aliaj samideanoj, ankaŭ pensas ke Esperanto ne estas - nek estos- perfekta. Kompreneble. Sed ŝanĝante kelkajn  ( aŭ multajn ) de siaj vortoj kaj reguloj, ni , tute simple , DETRUOS ĝin.  Ni detruos la UNUNURAN eblecaĵon ke la homaro havas por krei kaj  ĝui justan kaj logikan interkomunikadon. Mi ripetas : simple, Esperanto estas la sola kaj ununura ebleco. Ne estos alia ebleco krom Esperanto.
Mi devas diri ke mi vere neniam studis aliajn “artefaritajn“ lingvojn aŭ helplingvojn. Verdire mi nur studis iomete ( 3 aŭ 4 tagojn ) Idon. Kaj same okazis pri Interlingvao kaj volapuko. Nur 3 aŭ 4 tagojn. Ankaŭ mi iomete legis pri Okcidentalo, Latine sine fleksione, kaj aliaj planitaj lingvoj. Resume, mia kono pri tiu lingvoj estas tre malgranda. Eĉ mi devas diri ke mi forgesis preskaŭ ĉion. Sed tio tute ne gravas...
Mi respektas Volapukon. Ĉar ĝi estis kreita kiel - preskaŭ - unua ekzemplo de internacia lingvo, celante la internacian kaj justan interkomunikadon. Sed kiam Esperanto alvenis kaj pruvis esti tre bone farita lingvo,  kaj ĝi atingis almenaŭ iom da sukceso, NENIU devus intenci krei “pli bonan lingvon“. Ekde tiu momento, la VERA TASKO devus esti disvastigi Esperanton. Do, mi ne respektas planitajn lingvojn kiuj estis elpensitaj post la kreado de Esperanto. Tute simple, mi ne respektas ilin.( Escepte de la kazo kiam la parolantoj de tiuj lingvoj ne proponu ilin por la rolo de internacia lingvo. Fakte eĉ mi mem pensis antaŭ multaj jaroj krei mian propran lingveton. Nur por amuziĝi... )
Mi ne volas diskuti nek kontraŭdiri ĉu Ido aŭ Interlingvao  estas belaj aŭ perfektaj lingvoj. Mi supozas ke por iliaj parolantoj tiuj lingvoj estas mirindaj kaj bonegaj. Mi akceptas tion. Sed, bonvolu ne batali kontraŭ Esperanto. Estu saĝa. Ĉar la vera venkanto de tiu batalo estas kaj estos... LA ANGLA.
Kiam iu demandas al mi  : “kiu estas idisto laŭ via opinio?“. Mi respondas : “idisto estas respektinda homo kiu ŝatas lingvon nomita Idon , sed kies - eble ne volante - celo estas ke la angla estu la ĉiama internacia lingvo...“ Bonsorte, Ido, kaj Volapuko kaj Interlingvao, kaj la aliaj centoj da planlingvoj tute malsukcesis. La nombro de iliaj parolantoj , tute kune kalkulitaj , eble ne atingis eĉ 1% de la parolantoj de E-o. Tamen, mi petas : NE MALHELPU Esperanton. Ĉar E-o bezonas la helpon de tiuj ĉiuj homoj kiuj deziras justan kaj neŭtralan komunikadon inter la diversaj homoj de la mondo...Amu kaj uzu viajn lingvojn. Konsentite. Sed ne proponu ilin kiel I.L.
Mi ja konscias ke kelkaj legantoj de tiu artikoleto ne konsentos al mia opinio. Ni ne diskutos. Mi scias ke vi havas viajn rezonojn. Sed se hazarde mi konvinkis vin, mi antaŭdankas pro via estonta helpo. Dankon.
Publicado por Juan garcia del rio en 2:45 No hay comentarios:
Enviar por correo electrónicoEscribe un blogCompartir con TwitterCompartir con FacebookCompartir en Pinterest
Entradas más recientes Entradas antiguas Página principal
Suscribirse a: Entradas (Atom)
Chaplin : "La granda diktatoro", afisxoj en esperanto
Juan garcia del rio
No me busquéis donde haya dinero...
Ver todo mi perfil
Hodiaŭ mi partoprenis diskuteton en la Fejsbuka ...
Plantilla Sencillo. Con la tecnología de Blogger.